ΓΡΑΠΤΗ ΕΡΩΤΗΣΗ E-0464/02

υποβολή: Alexandros Alavanos (GUE/NGL) προς την Επιτροπή

(22 Φεβρουαρίου 2002)

Θέμα: Η ενσωμάτωση της Οδηγίας 98/35/ΕΚ σχετικά με το ελάχιστο επίπεδο εκπαίδευσης των ναυτικών από την Ελλάδα

Σύμφωνα με την Ανακοίνωση της Επιτροπής για την εκπαίδευση και την πρόσληψη ναυτικών(1), Το κλειδί για τη βελτίωση των προσόντων των ναυτικών της ΕΕ και την αναβάθμιση της δυνατότητας απασχόλησής τους και κινητικότητάς τους είναι η ορθή ναυτική εκπαίδευση. Οι καλά εκπαιδευμένοι ναυτικοί με τη σειρά τους θα βοηθήσουν τον ευρωπαϊκό ναυτιλιακό κλάδο να γίνει πιο ανταγωνιστικός και να επιτύχειψηλότερα πρότυπα ασφάλειας και περιβαλλοντικής προστασίας. Επισημαίνει δε ότι το 80 % των ναυτιλιακών ατυχημάτων οφείλονται σε ανθρώπινα σφάλματα.

Η οδηγία 98/35/ΕΚ(2) για την εκπαίδευση των ναυτικών που περιλαμβάνει τη διεθνή σύμβαση του ΔΝΟ για τα πρότυπα εκπαίδευσης των ναυτικών, χορήγησης πιστοποιητικών και τήρησης φυλακών (Σύμβαση STCW) εξασφαλίζει το ελάχιστο κοινό επίπεδο εκπαίδευσης των ναυτικών στην Ευρωπαϊκή Ένωση. Η οδηγία επίσης προβλέπει κοινοτική διαδικασία αναγνώρισης των πτυχίων τρίτων χωρών και αποτελεί μεγάλο βήμα προόδου προς την εξασφάλιση ποιότητας των πληρωμάτων και αποκατάστασης των ναυτιλιακών επαγγελμάτων, αφού ένας μεγάλος αριθμόςπηκόων τρίτων χωρών εργάζονται ως ναυτικοί στην Κοινότητα.

Δεδομένης αφενός της σημασίας της ναυτιλίας για την Ελλάδα και αφετέρου του γεγονότος ότι τα κράτη μέλη έπρεπε από 1ης Ιουλίου 1999 να ενσωματώσουν την ανωτέρω Οδηγία στο δίκαιό τους, μπορεί η Επιτροπή να δώσει στοιχεία για την εφαρμογή της εν λόγω Οδηγίας στα κράτη μέλη·

(1) COM(2001)188.

(2) ΕΕ L 172 της 17.6.1998, σελ. 1.

Απάντηση της κας de Palacio εξ ονόματος της Επιτροπής

(17 Απριλίου 2002)

Όπως σωστά επεσήμανε το Αξιότιμο Μέλος του Κοινοβουλίου, η Επιτροπή, στην ανακοίνωση για την εκπαίδευση και την πρόσληψη ναυτικών(1), τονίζει ότι η ναυτική εκπαίδευση έχει ζωτική σημασία τόσο για την προαγωγή της απασχόλησης και της ασφάλειας, όσο και για την προστασία του θαλάσσιου περιβάλλοντος.

Ως θεματοφύλακας των συνθηκών, η Επιτροπή εξασφαλίζει την πλήρη συμμόρφωση, σε ολόκληρη την Κοινότητα, με τις διατάξεις της Οδηγίας 2001/25/ΕΚ του Ευρωπαϊκού Κοινοβουλίου και του Συμβουλίου της 4ης Απριλίου 2001 σχετικά με το ελάχιστο επίπεδο εκπαίδευσης των ναυτικών(2), η οποία μεταφέρει στην κοινοτική νομοθεσία τις διεθνείς απαιτήσεις σχετικά με τη ναυτική κατάρτιση, την εκπαίδευση και την έκδοση πιστοποιητικών των ναυτικών(3).

Με την εξαίρεση των Κάτω Χωρών, οι οποίες σύντομα θα ολοκληρώσουν την μεταφορά στην ολλανδική νομοθεσία, όλα τα κράτη μέλη ανακοίνωσαν τα μέτρα εφαρμογής που θέσπισαν στο πλαίσιο της μεταφοράς της οδηγίας. Οι Κάτω Χώρες δεν έχουν ακόμη οριστικοποιήσει τρίαπουργικά διατάγματα που απαιτούνται για την πλήρη εφαρμογή της Οδηγίας. Η έκδοσή τους αναμένεται συντόμως.

(1) COM(2001)188 τελικό.

(2) ΕΕ L 136 της 18.5.2001. Η οδηγία αυτή ακυρώνει την οδηγία του Συμβουλίου 94/58/ΕΚ της 22ας Νοεμβρίου 1994 όπως τροποποιήθηκε από την οδηγία του Συμβουλίου 98/35/ΕΚ της 25ης Μαΐου 1998.

(3) Καθορίστηκαν από την Διεθνή Σύμβαση του Διεθνούς Ναυτιλιακού Οργανισμού για τα Πρότυπα Εκπαίδευσης, Έκδοσης Πιστοποιητικών και Τήρησης Φυλακών των Ναυτικών, 1978, όπως τροποποιήθηκε το 1995.